የትግራይ ክልል መንግስት ለ957 የህግ ታራሚዎች ይቅርታ አደረገ
የትግራይ ክልል መንግስት አዲሱን አመት ምክንያት በማድረግ ለ957 የህግ ታራሚዎች ይቅርታ አደረገ።የህግ ታራሚዎቹ በሰሩት ወንጀል ተጸፅተው በይቅርታው አዋጅ መሰረት ይቅርታ የተደረገላቸው ናቸው።ይቅርታ የተደረገላቸው የህግ ታራሚዎች በነገው እለት ወደ ቤተሰቦቻቸው እንደሚቀላቀሉ፥ የክልሉ ማረሚያ ቤት ፅህፈት ቤት ሃላፊ ተወካይ ኮማንደር ወልዳይ አብርሃ ተናግረዋል።ታራሚዎቹ ወደ ህዝቡ ሲቀላቀሉም የበደሉትን ማህበረሰብ በልማት ስራዎች በመሳተፍ መካስ ይጠበቅባቸዋል ብለዋል።ይቅርታው በሙስና፣ በህገ ወጥ የሰዎችና የጦር መሳሪያ ዝውውር የተፈረደባቸውን ታራሚዎች አይመለከትም ተብሏል።የክልሉ መንግስት ባለፈው ሰኔ ወር አጋማሽ የሰማዕታት ቀንን ምክንያት በማድረግ ለ1 ሺህ 421 ታራሚዎች ይቅርታ ማድረጉም የሚታወስ ነው(ኤፍ ቢ ሲ)።